stanford-oval/wikipedia huggingface dataset:
สโมสรฟุตบอลฟูลัม

สโมสรฟุตบอลฟูลัม (อังกฤษ: Fulham Football Club) เป็นสโมสรฟุตบอลอาชีพจากอังกฤษ ตั้งอยู่ที่ฟูลัมในกรุงลอนดอน พวกเขาลงแข่งขันในพรีเมียร์ลีกในฤดูกาล 2022–23 หลังจากที่เลื่อนชั้นจากอีเอฟแอลแชมเปียนชิปในฤดูกาลก่อนหน้า สโมสรก่อตั้งขึ้นใน ค.ศ. 1879 ถือได้ว่าเป็นสโมสรฟุตบอลจากลอนดอนที่เก่าแก่ที่สุดที่ยังคงแข่งขันในระบบอาชีพ
สโมสรได้ลงเล่นในลีกสูงสุดของอังกฤษถึง 27 ฤดูกาล โดยช่วงเวลาที่สโมสรได้ลงเล่นบนลีกสูงสุดเกิดขึ้นในทศวรรษ 1960 และ 2000 เป็นส่วนใหญ่ ประวัติศาสตร์ของสโมสรในช่วงหลังมีความเกี่ยวข้องกับโมฮัมเหม็ด อัลฟาเยด อดีตประธานสโมสรชาวอียิปต์ซึ่งได้มอบเงินลงทุนจำนวนมหาศาลในการซื้อนักเตะเข้าทีมทำให้ทีมไต้เต้าขึ้นมาจากลีกระดับที่สี่ในทศวรรษ 1990 ฟูลัมได้เข้าชิงชนะเลิศฟุตบอลถ้วยรายการสำคัญถึงสองครั้ง ได้แก่ เอฟเอคัพ รอบชิงชนะเลิศ 1975 ที่พวกเขาพ่ายแพ้ต่อเวสต์แฮมยูไนเต็ด และยูฟ่ายูโรปาลีก นัดชิงชนะเลิศ 2010 ที่พวกเขาแพ้อัตเลติโกมาดริดในช่วงต่อเวลาพิเศษ 2–1
คู่ปรับสำคัญของฟูลัมได้แก่สโมสรที่ตั้งอยู่ในลอนดอนตะวันตกด้วยกันอย่างเชลซี ควีนส์พาร์กเรนเจอส์ และเบรนต์ฟอร์ด ฟูลัมใช้เสื้อเชิ้ตสีขาวและกางเกงสีดำเป็นชุดเหย้ามาตั้งแต่ ค.ศ. 1903 จนถึงปัจจุบัน
ผู้ผลิตชุดและผู้สนับสนุนบนชุดแข่ง

ในฤดูกาล 2002–03 ฟูลัมได้รับการสนับสนุนโดยเบ็ตแฟร์ซึ่งถือเป็นบริษัทการพนันแห่งแรกที่สนับสนุนสโมสรฟุตบอลในอังกฤษ ต่อมาพระราชบัญญัติการพนัน ค.ศ. 2005 ได้อนุญาตให้บริษัทการพนันสามารถโฆษณาผ่านช่องทางโทรทัศน์และวิทยุได้ ทำให้ในช่วง 15 ปีที่ผ่านมา ครึ่งหนึ่งของทีมในพรีเมียร์ลีกมีบริษัทการพนันเป็นผู้สนับสนุน
วันที่ 27 กรกฎาคม ค.ศ. 2021 มีการประกาศว่าเวิลด์โมบายล์จะเป็นผู้สนับสนุนหลักของสโมสรในระยะเวลาอีกสามปี
| ช่วงปี | ผู้ผลิตชุด | ผู้สนับสนุนบนชุดแข่ง |
| --- | --- | --- |
| 1974–1977 | อัมโบร | ไม่มี |
| 1977–1981 | อาดิดาส | ไม่มี |
| 1981–1984 | ออสกา | ไม่มี |
| 1984–1985 | อัมโบร | วิลเลียม ยังเกอร์ |
| 1985–1987 | อัมโบร | เพรสทีจทราเวล |
| 1987 | สกอร์ไลน์ | ไม่มี |
| 1988 | สกอร์ไลน์ | เอมิเรตส์ |
| 1988–1990 | สกอร์ไลน์ | เทเลคอนเนกต์ |
| 1990–1991 | ริเบโร | เทเลคอนเนกต์ |
| 1991–1992 | ริเบโร | ไม่มี |
| 1992–1993 | ดีเอ็มเอฟสปอร์ตสแวร์ | ไม่มี |
| 1993–1996 | แวนดาเนล | จีเอ็มบี |
| 1996–1997 | เลอ ค็อก สปอร์ต | จีเอ็มบี |
| 1997–1998 | อาดิดาส | จีเอ็มบี |
| 1998–2001 | อาดิดาส | ดีมอนอินเตอร์เน็ต |
| 2001–2002 | อาดิดาส | พิซซ่าฮัท |
| 2002–2003 | อาดิดาส | เบตแฟร์.คอม |
| 2003–2005 | พูมา | แดบส์.คอม |
| 2005–2006 | พูมา | ไพเพ็กซ์ |
| 2006–2007 | แอร์เนสส์ | ไพเพ็กซ์ |
| 2007–2010 | ไนกี้ | แอลจี |
| 2010–2013 | แคปปา | เอฟเอ็กซ์โปร |
| 2013–2015 | อาดิดาส | มาราทอนเบต |
| 2015–2017 | อาดิดาส | วิสิตฟลอริดา |
| 2017–2018 | อาดิดาส | กรอสเวเนอร์คาสิโนส์ |
| 2018–2020 | อาดิดาส | ดาฟาเบต |
| 2020–2021 | อาดิดาส | เบ็ตวิกเทอร์ |
| 2021–2022 | อาดิดาส | เวิลด์โมบาย |
| 2022–2023 | อาดิดาส | ดับเบิลยู88 |
| 2023– | อาดิดาส | เอสบีโอเบท |
ทีมงานชุดปัจจุบัน

| ตำแหน่ง | ชื่อ |
| --- | --- |
ผู้จัดการทีม:  มาร์กู ซิลวา
ผู้ช่วยผู้จัดการทีม:  สจวต เกรย์
ผู้ฝึกสอนทีมชุดแรก:  Luis Boa Morte
ผู้ฝึกสอนผู้รักษาประตู:   Hugo Oliveira
ผู้ฝึกสอนฟิตเนส:  Goncalo Pedro
นักวิเคราะห์ทีมชุดแรก:  Antonios Lemonakis
หัวหน้าฝ่ายผลงาน:  Bruno Mendes
ผู้อำนวยการทีมเยาวชน:  ไมก์ เคฟ
ผู้ฝึกสอนทีมชุดอายุไม่เกิน 23 ปี:  Steve Wigley
ผู้ฝึกสอนทีมชุดอายุไม่เกิน 18 ปี:  Ali Melloul
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ฟูลัมในการแข่งขันฟุตบอลยุโรป

ฟูลัมเป็นสมาชิกของสมาคมสโมสรยุโรป พวกเขาเคยเข้าร่วมการแข่งขันฟุตบอลยุโรปถึงสี่ครั้ง ครั้งแรกได้เข้าร่วมในยูฟ่าอินเตอร์โตโตคัพ ซึ่งเกิดขึ้นหลังจากฤดูกาลแรกที่พวกเขาได้ลงเล่นในพรีเมียร์ลีก ต่อมาพวกเขาได้เข้าร่วมแข่งขันยูฟ่าคัพจากการชนะเลิศอินเตอร์โตโตคัพ และพวกเขายังได้เข้าร่วมแข่งขันยูฟ่ายูโรปาลีกอีกสองครั้งด้วย ฟูลัมไม่เคยแพ้ใครในบ้านในการแข่งขันระดับทวีป โดยพวกเขาชนะ 17 นัดและเสมอ 6 นัดจากการลงเล่นในบ้านทั้งหมด 23 นัด ใน ค.ศ. 2010 ฟูลัมสามารถเข้าถึงรอบชิงชนะเลิศยูโรปาลีก ซึ่งพวกเขาแพ้ให้กับอัตเลติโกมาดริด 2–1
สโมสรคู่อริ

แฟนสโมสรฟุตบอลฟูลัมมองว่าเชลซีเป็นคู่ปรับที่สำคัญของพวกเขา แม้ว่าทั้งคู่จะไม่ได้พบกันบ่อยนักเนื่องจากฟูลัมมีช่วงเวลาที่ไม่ได้ลงเล่นบนลีกสูงสุด สนามเหย้าของเชลซี สแตมฟอร์ดบริดจ์ ก็ตั้งอยู่ในเขตฟูลัมและห่างจากเครเวนคอตทิจเพียง 1.8 ไมล์เท่านั้น
คู่ปรับสำคัญลำดับที่สองคือ ควีนส์พาร์กเรนเจอส์ โดยฟูลัมสามารถเอาชนะคิวพีอาร์ได้ทั้งไปและกลับในฤดูกาล 2011–12 เริ่มต้นด้วยการเปิดสนามเครเวนคอตทิจเอาชนะไปได้ 6–0 ตามด้วยการบุกไปเอาชนะ 1–0 ที่ลอฟตัสโรด ทั้งคู่ต่างเคยพบกันหลายครั้งโดยเฉพาะอย่างยิ่งในแชมเปียนชิป
คู่ปรับสำคัญลำดับที่สามคือ เบรนต์ฟอร์ด ซึ่งฟูลัมสามารถเอาชนะไปได้ 2–1 ในการแข่งขันชิงชนะเลิศเพลย์ออฟแชมเปียนชิปเมื่อวันที่ 4 สิงหาคม ค.ศ. 2020 คู่ปรับอื่น ๆ ของสโมสรภายในลอนดอน ได้แก่ คริสตัลพาเลซ
นอกเหนือจากสโมสรในลอนดอนแล้ว จิลลิงงัมก็ถือเป็นอีกหนึ่งสโมสรคู่ปรับสำคัญ แม้ว่าทั้งสองสโมสรจะไม่ได้ลงเล่นในลีกระดับเดียวกันมาตั้งแต่ฤดูกาล 2000–01 แต่เมื่อใดที่ทั้งคู่พบกัน ก็มักจะเกิดเหตุการณ์ที่ดุเดือดอยู่เสมอ ซึ่งรวมถึงการเสียชีวิตของแฟนฟูลัมด้วย
ผู้จัดการทีม

ฟูลัมมีผู้จัดการทีมทั้งหมด 37 คนในช่วงเวลา 114 ปี ก่อนที่จะมีการแต่งตั้งผู้จัดการทีมคนแรก (แบรดชอว์ใน ค.ศ. 1904) ตำแหน่งนี้จะถูกมอบหมายให้แก่บุคคลที่ทำหน้าที่ประสานงานระหว่างเลขานุการสโมสร กัปตันทีม และเจ้าหน้าที่สโมสรคนอื่น ๆ
| ชื่อ | ตั้งแต่ | ถึง |
| --- | --- | --- |
|  แฮร์รี แบรดชอว์ | 1904 | 1909 |
|  Phil Kelso | 1909 | 1924 |
|  Andy Ducat | 1924 | 1926 |
|  Joe Bradshaw | 1926 | 1929 |
|  Ned Liddell | 1929 | 1931 |
|  Jimmy McIntyre | 1931 | 1934 |
|  Jimmy Hogan | 1934 | 1935 |
|  Jack Peart | 1935 | 1948 |
|  Frank Osborne* | 1948 | 1949 |
|  Bill Dodgin, Sr. | 1949 | 1953 |
|  Frank Osborne* | 1953 | 1956 |
|  Doug Livingstone | 1956 | 1958 |
|  Bedford Jezzard | 1958 | 1964 |
|  Vic Buckingham | 1965 | 1968 |
 Bobby Robson: 1968
|  Bill Dodgin, Jr. | 1969 | 1972 |
|  Alec Stock | 1972 | 1976 |
|  Bobby Campbell | 1976 | 1980 |
|  Malcolm Macdonald | 1980 | 1984 |
|  Ray Harford | 1984 | 1986 |
|  Ray Lewington | 1986 | 1990 |
|  Alan Dicks | 1990 | 1991 |
|  Don Mackay | 1991 | 1994 |
|  Ian Branfoot** | 1994 | 1996 |
|  Micky Adams | 1996 | 1997 |
|  Ray Wilkins | 1997 | 1998 |
|  เควิน คีแกน† | 1998 | 1999 |
|  Paul Bracewell | 1999 | 2000 |
|  Jean Tigana | 2000 | 2003 |
|  Chris Coleman | 2003 | 2007 |
 Lawrie Sanchez: 2007
|  รอย ฮอดจ์สัน | 2007 | 2010 |
|  มาร์ก ฮิวส์ | 2010 | 2011 |
|  มาร์ติน โยล | 2011 | 2013 |
|  René Meulensteen§± | 2013 | 2014 |
 เฟลิคส์ มากัท: 2014
|  Kit Symons | 2014 | 2015 |
|  สลาวิชา ยอกานอวิช± | 2015 | 2018 |
|  เกลาดีโอ รานีเอรี | 2018 | 2019 |
|  สก็อต พาร์กเกอร์± | 2019 | 2021 |
|  มาร์กู ซิลวา± | 2021 |  |
* Frank Osborne ได้รับการจ้างโดยสโมสรในช่วง ค.ศ. 1948 ถึง 1963 แต่ทำหน้าที่ในฐานะผู้จัดการทีมที่ได้รับการแต่งตั้งเท่านั้น
** Ian Branfoot ยังคงได้รับการจ้างโดยสโมสรหลังจากที่ถูกปลดจากตำแหน่งผู้จัดการทีม
† เควิน คีแกน ได้รับการจ้างโดยสโมสรให้ทำหน้าที่ผู้บริหารหลักคนหนึ่ง (ซึ่งในช่วงเวลานั้นเขาก็ทำหน้าที่ผู้ช่วยผู้จัดการทีมไปด้วย) ในช่วงเวลาที่ผู้จัดการทีมคนก่อนหน้า (Ray Wilkins) ยังคงอยู่ในตำแหน่ง
§ René Meulensteen ได้รับการแต่งตั้งเป็นหัวหน้าผู้ฝึกสอนภายใต้ผู้จัดการทีมคนก่อนหน้าอย่างมาร์ติน โยล (ซึ่งในช่วงเวลานั้นเขาก็ทำหน้าที่ผู้ช่วยผู้จัดการทีมไปด้วย) แต่หลังจากที่โยลออกไป เขาก็ไม่ได้ทำหน้าที่ในฐานะ "ผู้จัดการทีม" จริง ๆ เขายังคงทำหน้าที่เป็นหัวหน้าผู้ฝึกสอนในช่วงเวลาเพียงสี่วันหลังจากที่มากัทเข้ารับตำแหน่ง
± ผู้จัดการทีมเหล่านี้มีการอธิบายถึงตัวเขาว่าเป็นเพียง "หัวหน้าผู้ฝึกสอน" มากกว่า "ผู้จัดการทีม" จริง ๆ
แหล่งข้อมูลอื่น

เว็บไซต์ทางการ
Supporters' Trust
Fulhamweb – latest fulham news – Unofficial website
Premierleague.com – Fulham FC เก็บถาวร 23 เมษายน 2016 ที่ เวย์แบ็กแมชชีน
Fulham club profile on UEFA
| ด ค กผู้เล่นชุดปัจจุบันของสโมสรฟุตบอลฟูลัม  |
| --- | --- |
 1 เลโน  2 เทต  3 แบสซีย์  5 แอนเดอร์สัน  6 รีด  7 ฆิเมเนซ  8 วิลสัน  9 มูนิซ  10 แคร์นีย์ (c)  11 ตราโอเร  12 วีนีซียุส  15 เควงกา  16 เบอร์เก  17 อิโวบี  18 เปเรย์รา  19 เนลสัน  20 ลูคิช  21 กัสตาญ  23 เบนดา  30 เซสเซยง  31 ดีย็อป  32 สมิท ราว  33 รอบินสัน  44 เดอ ฟูเกอโรลส์  47 โกโด  ผู้จัดการ: ซิลวา
รายพระนามคู่อภิเษกสมรสในพระมหากษัตริย์โปรตุเกส

เจ้าหญิงอเมลีแห่งออร์เลออง ทรงเป็นสมเด็จพระราชินีแห่งโปรตุเกสอย่างเป็นทางการพระองค์สุดท้าย
ในประวัติศาสตร์ของราชอาณาจักรโปรตุเกสมีสมเด็จพระราชินีนาถซึ่งดำรงเป็นพระประมุขของโปรตุเกส 2 พระองค์ คือ สมเด็จพระราชินีนาถมาเรียที่ 1 แห่งโปรตุเกสและสมเด็จพระราชินีนาถมาเรียที่ 2 แห่งโปรตุเกส(บางหลักฐานกล่าวว่า เจ้าหญิงเบียทริซแห่งโปรตุเกสได้ขึ้นครองราชสมบัติด้วยระยะเวลาอันสั้นในศตวรรษที่ 14 ซึ่งปัจจุบันยังเป็นที่ถกเถียง)
สตรีซึ่งเป็นคู่อภิเษกสมรสในพระมหากษัตริย์แห่งโปรตุเกสจะได้รับพระอิศริยยศ "สมเด็จพระราชินีแห่งโปรตุเกส" และสมเด็จพระราชินีบางพระองค์ได้รับพระอิศริยยศผู้สำเร็จราชการแผ่นดินแทนยวกษัตริย์ซึ่งยังทรงพระเยาว์และยามที่พระมหากษัตริย์ปฏิบัติภารกิจนอกประเทศ และยังมีคู่อภิเษกสมรสในสมเด็จพระราชินีนาถซึ่งได้ดำรงเป็นผู้ปกครองแผ่นดินร่วมกันด้วย
เคานท์เตสแห่งโปรตุเกส > ประเทศโปรตุเกสที่ 2 (พ.ศ. 1636 - พ.ศ. 1682)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | สมเด็จพระราชินีนาถอูร์รากาแห่งเลออนและกัสติยา (Urraca of León and Castile) | สมเด็จพระเจ้าอัลฟองโซที่ 6 แห่งเลออนและกัสติยา (ราชวงศ์ฮิเมเนซ) | เมษายน พ.ศ. 1622 | พฤษภาคม พ.ศ. 1635/มกราคม พ.ศ. 1636 | พ.ศ. 1636 | พ.ศ. 1639 ดินแดนโปรตุเกสได้มอบให้กับพระญาติ | 8 มีนาคม พ.ศ. 1669 | เรย์มอนด์แห่งเบอร์กันดี เคานท์แห่งกาลิเซีย |
|  | เจ้าหญิงเทเรซาแห่งเลออน (Theresa of León) | สมเด็จพระเจ้าอัลฟองโซที่ 6 แห่งเลออนและกัสติยา (ราชวงศ์ฮิเมเนซ) | ราว พ.ศ. 1623 | พ.ศ. 1638 | พ.ศ. 1639 | 22 พฤษภาคม พ.ศ. 1655 พระสวามีสวรรคต | 11 พฤศจิกายน พ.ศ. 1673 | เฮนรีแห่งเบอร์กันดี เคานท์แห่งโปรตุเกส |
สมเด็จพระราชินีแห่งโปรตุเกส > ราชวงศ์เบอร์กันดี (พ.ศ. 1682 - พ.ศ. 1726)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | เคาน์เตสม็อดแห่งซาวอย (Maud of Savoy) | เคานต์อมาเดอุสที่ 3 แห่งซาวอย (ราชวงศ์ซาวอย) | พ.ศ. 1668 | มกราคม/มิถุนายน พ.ศ. 1689 | มกราคม/มิถุนายน พ.ศ. 1689 | 4 พฤศจิกายน พ.ศ. 1700 | 4 พฤศจิกายน พ.ศ. 1700 | พระเจ้าอาฟองโซที่ 1 |
|  | เจ้าหญิงด็อลซาแห่งอารากอน (Dulce of Aragon) | ราโมน บารังเกที่ 4 เคานต์แห่งบาร์เซโลนา (ราชวงศ์บาร์เซโลนา) | พ.ศ. 1703 | พ.ศ. 1717/1718 | 6 ธันวาคม พ.ศ. 1728 พระสวามีครองราชย์ | 1 กันยายน พ.ศ. 1741 | 1 กันยายน พ.ศ. 1741 | พระเจ้าซันชูที่ 1 |
|  | เจ้าหญิงอูร์รากาแห่งกัสติยา (Urraca of Castile) | พระเจ้าอัลฟอนโซที่ 8 แห่งกัสติยา (ราชวงศ์อีฟเรีย) | พ.ศ. 1729/28 พฤษภาคม พ.ศ. 1730 | พ.ศ. 1749 | 26 มีนาคม พ.ศ. 1755 พระสวามีครองราชย์ | 3 พฤศจิกายน พ.ศ. 1763 | 3 พฤศจิกายน พ.ศ. 1763 | พระเจ้าอาฟองโซที่ 2 |
|  | เมเซีย โลเปซ เดอ ฮาโล (Mécia Lopes de Haro) | โลเป ดิแอสที่ 2 เดอ ฮาโล (ตระกูลฮาโล) | พ.ศ. 1758 | พ.ศ. 1789 | พ.ศ. 1789 | 4 ธันวาคม พ.ศ. 1790 พระสวามีถูกยึดอำนาจ | ราว พ.ศ. 1813 | พระเจ้าอาฟองโซที่ 2 |
|  | เคาน์เตสมาทิลดาที่ 2 แห่งบูโลญ (Matilda II of Boulogne) | เคานต์เรนัวด์ที่ 1 แห่งดามมาร์ติน (ราชวงศ์เมโล) | พ.ศ. 1745 | พ.ศ. 1778 | 4 มกราคม พ.ศ. 1791 พระสวามีครองราชย์ | พ.ศ. 1796 ทรงหย่า | 14 มกราคม พ.ศ. 1802/1803/1805 | พระเจ้าอาฟองโซที่ 3 |
|  | เจ้าหญิงเบียทริซแห่งกัสติยา (Beatrice of Castile) | พระเจ้าอัลฟอนโซที่ 10 แห่งกัสติยา (ราชวงศ์อีฟเรีย) | พ.ศ. 1785 | พ.ศ. 1796 | พ.ศ. 1796 | 16 กุมภาพันธ์ พ.ศ. 1822 พระสวามีสวรรคต | 27 ตุลาคม พ.ศ. 1846 | พระเจ้าอาฟองโซที่ 3 |
|  | เจ้าหญิงเอลิซาเบธแห่งอารากอน (Elizabeth of Aragon) | พระเจ้าเปโดรที่ 3 แห่งอารากอง (ราชวงศ์อารากอน) | 4 มกราคม พ.ศ. 1814 | 2 กุมภาพันธ์/24 มิถุนายน พ.ศ. 1825 | 2 กุมภาพันธ์/24 มิถุนายน พ.ศ. 1825 | 7 มกราคม พ.ศ. 1868 พระสวามีสวรรคต | 4 กรกฎาคม พ.ศ. 1879 | พระเจ้าดีนิส |
|  | เจ้าหญิงเบียทริซแห่งกัสติยา (Beatrice of Castile) | พระเจ้าซันโชที่ 4 แห่งกัสติยา (ราชวงศ์อีฟเรีย) | 8 มีนาคม พ.ศ. 1836 | 12 กันยายน พ.ศ. 1852 | 7 มกราคม พ.ศ. 1868 พระสวามีครองราชย์ | 28 พฤษภาคม พ.ศ. 1900 พระสวามีสวรรคต | 25 ตุลาคม พ.ศ. 1902 | พระเจ้าอัลฟอนโซที่ 4 |
|  | อิเนส เปเรส เดอ คาสโตร (Inês de Castro) ยังเป็นที่ถกเถียง | เปโดร เฟอร์นันเดส เดอ คาสโตร (ตระกูลคาสโตร) | พ.ศ. 1868/1870 | พ.ศ. 1889 ไม่เปิดเผย  1 มกราคม พ.ศ. 1897 เป็นทางการ | ทรงได้รับการสถาปนาหลังสิ้นพระชนม์ | - | 7 มกราคม พ.ศ. 1898 ถูกสังหาร | พระเจ้าเปดรูที่ 1 |
|  | เลโอนอร์ เตเลส เดอ เมเนเซส (Leonor Telles de Menezes) | มาร์ติน อัลฟอนโซ เตโล เดอ เมเนเซส (ตระกูลเมเนเซส) | พ.ศ. 1893 | มีนาคม พ.ศ. 1915 | มีนาคม พ.ศ. 1915 | 22 ตุลาคม พ.ศ. 1926 พระสวามีสวรรคต | 27 เมษายน พ.ศ. 1929 | พระเจ้าเฟร์นันโดที่ 1 |
สมเด็จพระราชินีแห่งโปรตุเกส > ราชวงศ์อาวิซ (พ.ศ. 1928 - พ.ศ. 2038)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | เจ้าหญิงฟิลิปปาแห่งแลงคาสเตอร์ (Philippa of Lancaster) | จอห์นแห่งกอนท์ ดยุคแห่งแลงคาสเตอร์ที่ 1 (ราชวงศ์แลงคาสเตอร์) | 31 มีนาคม พ.ศ. 1902 | 11 กุมภาพันธ์ พ.ศ. 1930 | 11 กุมภาพันธ์ พ.ศ. 1930 | 19 กรกฎาคม พ.ศ. 1958 | 19 กรกฎาคม พ.ศ. 1958 | สมเด็จพระเจ้าโจอาวที่ 1 แห่งโปรตุเกส |
|  | เจ้าหญิงเอเลนอร์แห่งอารากอน (Eleanor of Aragon) | สมเด็จพระเจ้าเฟอร์ดินานด์ที่ 1 แห่งอารากอน (ราชวงศ์ตรัสตามารา) | พ.ศ. 1945 | 22 กันยายน พ.ศ. 1971 | 14 สิงหาคม พ.ศ. 1979 พระสวามีครองราชย์ | 9 กันยายน พ.ศ. 1981 พระสวามีสวรรคต | 19 กุมภาพันธ์ พ.ศ. 1988 | สมเด็จพระเจ้าดูอาร์เตแห่งโปรตุเกส |
|  | เจ้าหญิงอิซาเบลลาแห่งโคอิมบรา (Isabella of Coimbra) | เจ้าชายปีเตอร์ ดยุคแห่งโคอิมบรา (ราชวงศ์อาวิซ) | 1 มีนาคม พ.ศ. 1975 | 6 พฤษภาคม พ.ศ. 1990 | 6 พฤษภาคม พ.ศ. 1990 | 2 ธันวาคม พ.ศ. 1998 | 2 ธันวาคม พ.ศ. 1998 | สมเด็จพระเจ้าอัลฟอนโซที่ 5 แห่งโปรตุเกส |
|  | เจ้าหญิงโจแอนนา ลา เบลทรานีญาแห่งกัสติยา (Joanna la Beltraneja of Castile) | สมเด็จพระเจ้าเฮนรีที่ 4 แห่งกัสติยา (ราชวงศ์ตรัสตามารา) | 21 กุมภาพันธ์ พ.ศ. 2005 | 30 พฤษภาคม พ.ศ. 2018 | 30 พฤษภาคม พ.ศ. 2018 | พ.ศ. 2022 ทรงหย่า | พ.ศ. 2073 | สมเด็จพระเจ้าอัลฟอนโซที่ 5 แห่งโปรตุเกส |
|  | เจ้าหญิงเอเลนอร์แห่งวิสซู (Eleanor of Viseu) | เจ้าชายเฟอ์ดินานด์ ดยุคแห่งวิสซู (ราชวงศ์อาวิซ) | 2 พฤษภาคม พ.ศ. 2001 | 2 มกราคม พ.ศ. 2014 | 22 สิงหาคม พ.ศ. 2024 พระสวามีครองราชย์ | 25 ตุลาคม พ.ศ. 2038 พระสวามีสวรรคต | 17 พฤศจิกายน พ.ศ. 2068 | สมเด็จพระเจ้าโจอาวที่ 2 แห่งโปรตุเกส |
สมเด็จพระราชินีแห่งโปรตุเกส > ราชวงศ์อาวิซ-เบจา (พ.ศ. 2038 - พ.ศ. 2123)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | เจ้าหญิงอิซาเบลลาแห่งอัสตูเรียส (Isabella of Asturias) | พระเจ้าเฟรนานโดที่ 2 แห่งอารากอน (ราชวงศ์ตรัสทามารา) | 2 ตุลาคม พ.ศ. 2013 | 30 กันยายน พ.ศ. 2040 | 30 กันยายน พ.ศ. 2040 | 28 สิงหาคม พ.ศ. 2041 | 28 สิงหาคม พ.ศ. 2041 | สมเด็จพระเจ้ามานูเอลที่ 1 แห่งโปรตุเกส |
|  | เจ้าหญิงมาเรียแห่งอารากอน (Maria of Aragon) | พระเจ้าเฟรนานโดที่ 2 แห่งอารากอน (ราชวงศ์ตรัสทามารา) | 29 มิถุนายน พ.ศ. 2025 | 30 ตุลาคม พ.ศ. 2043 | 30 ตุลาคม พ.ศ. 2043 | 7 มีนาคม พ.ศ. 2060 | 7 มีนาคม พ.ศ. 2060 | สมเด็จพระเจ้ามานูเอลที่ 1 แห่งโปรตุเกส |
|  | อาร์คดัสเชสเอเลนอร์แห่งออสเตรีย (Eleanor of Austria) | พระเจ้าเฟลิเปที่ 1 แห่งกัสติยา (ราชวงศ์ฮับส์บูร์ก) | 15 พฤศจิกายน พ.ศ. 2041 | 16 กรกฎาคม พ.ศ. 2061 | 16 กรกฎาคม พ.ศ. 2061 | 13 ธันวาคม พ.ศ. 2064 พะสวามีสวรรคต | 25 กุมภาพันธ์ พ.ศ. 2101 | สมเด็จพระเจ้ามานูเอลที่ 1 แห่งโปรตุเกส |
|  | อาร์คดัสเชสแคทเทอรีนแห่งออสเตรีย (Catherine of Austria) | พระเจ้าเฟลิเปที่ 1 แห่งกัสติยา (ราชวงศ์ฮับส์บูร์ก) | 14 มกราคม พ.ศ. 2050 | 10 กุมภาพันธ์ พ.ศ. 2068 | 10 กุมภาพันธ์ พ.ศ. 2068 | 11 มิถุนายน พ.ศ. 2100 พะสวามีสวรรคต | 12 กุมภาพันธ์ พ.ศ. 2121 | สมเด็จพระเจ้าโจอาวที่ 3 แห่งโปรตุเกส |
สมเด็จพระราชินีแห่งโปรตุเกส > ราชวงศ์ฮับบูร์กสเปน-โปรตุเกส(พ.ศ. 2123 - พ.ศ. 2183)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | อาร์คดัสเชสแอนนาแห่งออสเตรีย (Anna of Austria) | สมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์ (ราชวงศ์ฮับส์บูร์ก) | 1 พฤศจิกายน พ.ศ. 2092 | 4 พฤษภาคม พ.ศ. 2113 | 31 มกราคม พ.ศ. 2123 พระสวามีอ้างสิทธิและครองราชย์ | 26 ตุลาคม พ.ศ. 2123 | 26 ตุลาคม พ.ศ. 2123 | สมเด็จพระเจ้าเฟลิเปที่ 1 แห่งโปรตุเกส |
|  | อาร์คดัสเชสมาร์กาเร็ตแห่งออสเตรีย (Margaret of Austria) | อาร์คดยุคชาร์ลส์ที่ 2 แห่งออสเตรีย (ราชวงศ์ฮับส์บูร์ก) | 25 ธันวาคม พ.ศ. 2127 | 18 เมษายน พ.ศ. 2142 | 18 เมษายน พ.ศ. 2142 | 3 ตุลาคม พ.ศ. 2153 | 3 ตุลาคม พ.ศ. 2153 | สมเด็จพระเจ้าเฟลิเปที่ 2 แห่งโปรตุเกส |
|  | เจ้าหญิงเอลิซาเบธแห่งฝรั่งเศส (Elisabeth of France) | พระเจ้าอองรีที่ 4 แห่งฝรั่งเศส (ราชวงศ์บูร์บง) | 22 พฤศจิกายน พ.ศ. 2145 | 25 พฤศจิกายน พ.ศ. 2158 | 31 มีนาคม พ.ศ. 2164 พระสวามีครองราชย์ | 15 ธันวาคม พ.ศ. 2183 พระสวามีสละราชบัลลังก์โปรตุเกส | 6 ตุลาคม พ.ศ. 2187 | สมเด็จพระเจ้าเฟลิเปที่ 3 แห่งโปรตุเกส |
สมเด็จพระราชินีแห่งโปรตุเกส > ราชวงศ์บราแกนซา-แซ็กซ์-โคบูร์กและก็อตธา(พ.ศ. 2396 - พ.ศ. 2453)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | สเตฟานีแห่งโฮเอินโซลเลิร์น-ซิกมาริงเงิน สมเด็จพระราชินีแห่งโปรตุเกสและฟารู (Stephanie of Hohenzollern-Sigmaringen) | เจ้าชายชาร์ลส์ แอนโทนีแห่งโฮเฮนโซลเลิร์น (ราชวงศ์โฮเฮนโซลเลิร์น-ซิกมาริงเง็น) | 15 กรกฎาคม พ.ศ. 2380 | 18 พฤษภาคม พ.ศ. 2401 | 18 พฤษภาคม พ.ศ. 2401 | 17 กรกฎาคม พ.ศ. 2402 | 17 กรกฎาคม พ.ศ. 2402 | สมเด็จพระเจ้าเปโดรที่ 5 แห่งโปรตุเกส |
|  | เจ้าหญิงมาเรีย เพียแห่งอิตาลี (Maria Pia of Italy) | สมเด็จพระเจ้าวิคเตอร์ เอ็มมานูเอลที่ 2 แห่งอิตาลี (ราชวงศ์ซาวอย) | 14 กุมภาพันธ์ พ.ศ. 2390 | 18 พฤษภาคม พ.ศ. 2401 | 6 ตุลาคม พ.ศ. 2405 | 6 ตุลาคม พ.ศ. 2405 | 5 กรกฎาคม พ.ศ. 2454 | สมเด็จพระเจ้าลูอิสที่ 1 แห่งโปรตุเกส |
|  | เจ้าหญิงอเมลีแห่งออร์เลออง (Amélie of Orléans) | เจ้าชายฟิลิปเป เคานท์แห่งปารีส (ราชวงศ์ออร์เลออง) | 28 กันยายน พ.ศ. 2408 | 22 พฤษภาคม พ.ศ. 2429 | 19 ตุลาคม พ.ศ. 2432 พระสวามีครองราชย์ | 1 กุมภาพันธ์ พ.ศ. 2451 พระสวามีสวรรคต | 25 ตุลาคม พ.ศ. 2494 | สมเด็จพระเจ้าคาร์ลอสที่ 1 แห่งโปรตุเกส |
|  | เจ้าหญิงออกัสตา วิกตอเรียแห่งโฮเฮนโซลเลิร์น (Augusta Victoria of Hohenzollern) ราชินีผู้นิราศ (อย่างไม่เป็นทางการ) | เจ้าชายวิลเลียมแห่งโฮเฮนโซลเลิร์น (ราชวงศ์โฮเฮนโซลเลิร์น-ซิกมาริงเง็น) | 19 สิงหาคม พ.ศ. 2433 | 4 กันยายน พ.ศ. 2456 | - | - | 29 สิงหาคม พ.ศ. 2509 | สมเด็จพระเจ้ามานูเอลที่ 2 แห่งโปรตุเกส |
ผู้อ้างสิทธิในพระอิศริยยศสมเด็จพระราชินีแห่งโปรตุเกส > ราชวงศ์บราแกนซา (พ.ศ. 2453 - ปัจจุบัน)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | เจ้าหญิงออกัสตา วิกตอเรียแห่งโฮเฮนโซลเลิร์น (Augusta Victoria of Hohenzollern) ราชินีผู้นิราศ | เจ้าชายวิลเลียมแห่งโฮเฮนโซลเลิร์น (ราชวงศ์โฮเฮนโซลเลิร์น-ซิกมาริงเง็น) | 19 สิงหาคม พ.ศ. 2433 | 4 กันยายน พ.ศ. 2456 | 4 กันยายน พ.ศ. 2456 | 2 สิงหาคม พ.ศ. 2475 พระสวามีสวรรคต | 29 สิงหาคม พ.ศ. 2509 | อดีตสมเด็จพระเจ้ามานูเอลที่ 2 แห่งโปรตุเกส |
|  | เจ้าหญิงฟรานซิสกาแห่งออร์เลออง-บราแกนซา (Francisca of Orléans-Braganza) | เจ้าชายเปโดร เดอ อัลคันทาราแห่งกรีอาว-ปารา (ราชวงศ์ออร์เลออง-บราแกนซา) | 8 กันยายน พ.ศ. 2457 | 13 ตุลาคม พ.ศ. 2485 | 13 ตุลาคม พ.ศ. 2485 | 24 ธันวาคม พ.ศ. 2519 พระสวามีสิ้นพระชนม์ | 15 มกราคม พ.ศ. 2511 | ดูอาร์เต นูโน ดยุคแห่งบราแกนซา |
|  | อิซาเบล เดอ เฮรีเดีย (Isabel de Herédia) | จอร์เก เดอ เฮรีเดีย (ตระกูลเฮรีเดีย) | 22 พฤศจิกายน พ.ศ. 2509 | 13 พฤษภาคม พ.ศ. 2538 | 13 พฤษภาคม พ.ศ. 2538 | ยังทรงอ้างสิทธิ | ยังทรงพระชนม์ | ดูอาร์เต ปิโอ ดยุคแห่งบราแกนซา |
ดูเพิ่ม

รายพระนามพระมหากษัตริย์แห่งโปรตุเกส
ลิงกต์อิน

| --- | --- |
โลโก้ตั้งแต่เดือนกันยายน ค.ศ. 2021
สำนักงานใหญ่ที่ซันนีเวล รัฐแคลิฟอร์เนีย
ประเภทของธุรกิจ: บริษัทย่อย
ประเภท: บริการเครือข่ายมืออาชีพ
ภาษาที่ใช้ได้: 36 ภาษา
รายชื่อภาษาอาหรับ, เบลกอง, จีน (ตัวย่อ), จีน (ตัวเต็ม), เช็ก, เดนมาร์ก, ดัตช์, อังกฤษ (สหราชอาณาจักร), อังกฤษ (สหรัฐ), เปอร์เซีย, ฝรั่งเศส, ฟินแลนด์, เยอรมัน, กรีก, ฮีบรู, ฮินดี, ฮังการี, อินโดนีเซีย, อิตาลี, ญี่ปุ่น, เกาหลี, มราฐี, มลายู, นอร์เวย์, โปแลนด์, โปรตุเกส, โรมาเนีย, รัสเซีย, สเปน, สวีเดน, ตากาล็อก, เตลูกู, ไทย, ตุรกี, ยูเครน, เวียดนาม
ก่อขึ้น: 5 พฤษภาคม 2003; 21 ปีก่อน (2003-05-05) เมาน์เทนวิว รัฐแคลิฟอร์เนีย สหรัฐ
สำนักงานใหญ่: ซันนีเวล รัฐแคลิฟอร์เนีย, สหรัฐ
พื้นที่ให้บริการ: ทั่วโลก
ผู้ก่อตั้ง: Reid Hoffman Eric Ly
บุคคลสำคัญ: Jeff Weiner (ประธานกรรมการบริหาร) Ryan Roslansky (CEO)
อุตสาหกรรม: อินเทอร์เน็ต
รายได้:  15.15 พันล้านดอลลาร์สหรัฐ (2023)
พนักงาน: 18,500 (2024)
บริษัทแม่: ไมโครซอฟท์ (2016-ปัจจุบัน)
บริษัทย่อย: LinkedIn Learning Connectifier Drawbridge Glint
ยูอาร์แอล: www.linkedin.com
Yes IPv6: Yes
การโฆษณา: AdSense
ลงทะเบียน: จำเป็น
ผู้ใช้: ผู้ใช้ที่ใช้งานอยู่ 310 ล้าน (กุมภาพันธ์ ค.ศ. 2023)[แหล่งอ้างอิงอาจไม่น่าเชื่อถือ]
เปิดตัว: 5 พฤษภาคม 2003; 21 ปีก่อน (2003-05-05)
สถานะปัจจุบัน: เปิดบริการ
ลิงกต์อิน (อังกฤษ: LinkedIn, /lɪŋktˈɪn/) เป็นบริการเครือข่ายสังคมที่เน้นด้านธุรกิจและการจ้างงานที่ทำงานผ่านเว็บไซต์และแอปพลิเคชันมือคือ เปิดตัวในวันที่ 5 พฤษภาคม ค.ศ. 2003 โดย Reid Hoffman และ Eric Ly ลิงกต์อินกลายเป็นบริษัทย่อยของไมโครซอฟท์ตั้งแต่เดือนธันวาคม ค.ศ. 2016 แพลตฟอร์มนี้โดยหลังใช้เป็นที่สร้างเครือข่ายมืออาชีพและการพัฒนาอาชีพ และอนุญาตให้ผู้หางานโพสต์ CV และให้นายจ้างโพสต์งานได้ นับตั้งแต่ ค.ศ. 2015 รายได้ของบริษัทส่วนใหญ่มาจากการขายการเข้าถึงข้อมูลเกี่ยวกับสมาชิกให้แก่ผู้รับสมัครงานและผู้เชี่ยวชาญด้านการขาย และยังได้เปิดตัวเว็บท่าโฆษณาของตนเองชื่อ LinkedIn Ads เพื่อให้บริษัทต่าง ๆ ลงโฆษณาในแพลตฟอร์มของตนได้ ลิงกต์อินมีผู้ใช้ลงทะเบียนมากกว่า 1 พันล้านบัญชีจาก 200 กว่าประเทศ
ลิงกต์อินอนุญาตให้สมาชิก (ทั้งลูกจ้างและนายจ้าง) สร้างโปรไฟล์และเชื่อมต่อกันในเครือข่ายโซเชียลออนไลน์ซึ่งอาจแสดงถึงความสัมพันธ์ทางวิชาชีพในโลกแห่งความเป็นจริง ผู้ใช้สามารถเชิญใครก็ได้ (ไม่ว่าจะเป็นผู้ใช้ลิงกต์อินหรือไม่) เข้ามาเป็น "connection" ลิงกต์อินยังสามารถใช้จัดกิจกรรมออฟไลน์ เข้าร่วมกลุ่ม เขียนบทความ เผยแพร่ตำแหน่งงาน โพสต์รูปภาพและวิดีโอ และอื่น ๆ อีกมากมาย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ LinkedIn
เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  นอร์เวย์  สหรัฐ  สวีเดน  เช็กเกีย
เฟร์นันโด ตอร์เรส
ผลงานในระดับสโมสร > อัตเลติโกเดมาดริด

ตอร์เรส เริ่มต้นเป็นนักฟุตบอลกับอัตเลติโกเดมาดริด มาตั้งแต่ปี ค.ศ. 2001 เมื่อครั้งยังเป็นนักฟุตบอลฝึกหัด และมีแววว่าจะได้เป็นนักฟุตบอลที่มีชื่อเสียง จนกระทั่งสามารถขึ้นสู่ชุดใหญ่ของสโมสรได้ตอนอายุเพียง 17 ปี และได้รับตำแหน่งกัปตันทีมเมื่ออายุเพียง 19 ปี  โดยลงเล่นให้กับอัตเลติโกเดมาดริดไปทั้งสิ้น 244 นัด ยิงประตูได้ 91 ประตู